اسلام آباد : بروک آ مالی سالی  انا سرکاری بشخ انا شونداری پروگرام پی ایس ڈی پی ٹی حوالکاری و شینکاری ڈویژن نا ڈٹ آتیکن جم وڑاٹ 2 ارب روپئی جتا کننگا ہراٹی برجاسکیم تیکن اسہ ارب 54 کروڑ53 لکھ 50 ہزار روپئی و پوسکن آ اسکیم آتیکن 45 کروڑ 46 لکھ 50 ہزار روپئی نا زر اوار ءِ۔ جمعہ نادے آ جاری مروک پی ایس ڈی پی 2023-24نا رداٹ بجٹ اٹی وزار ت حوالکاری و شینکاری نا برجا اسکیم اسٹیبلشمنٹ آف پاکستان انفارمیشن سینٹر (پی آئی سی) فیز ون کن 3 کروڑ 50 لکھ روپئی، سینٹرل مانیٹرنگ یونٹ(اسلام آباد) ڈائریکٹوریٹ آف الیکٹرانک میڈیا پبلی کیشن تیکن 44 کروڑ 85 لکھ روپئی، قائد اعظم محمد علی جناح نا 1906ء آن 1948 ء اسکان تقریر آتا اشاعت نا ڈٹ آتیکن 3 کروڑ 25 لکھ 30 ہزار روپئی، پی آئی ڈی میڈیا سیل ٹو سی وی ای پائلٹ پروجیکٹ (اسلام آباد) پی آئی ڈی نا جوڑ کننگ کن 4 کروڑ روپئی، نیشنل انفارمیشن میڈیا آرکائیو ریپازٹری(اسلام آباد۔ لاہور سائبرونگ) اکن 37 کروڑ 94 لھ 12 ہزار روپئی، خیبرپور (سندھ اٹی میڈیا ویو سروسز نا بحالی کن 20 کروڑ 90 لکھ 69 ہزار روپئی، سینٹرل بورڈ آف فلم سینسرز (اسلام آباد) نا اپ گریڈیشن کن 4 کروعڑ 81 لکھ 41 ہزار روپئی، پاکستان براڈ کاسٹنگ کارپوریشن اٹی سٹوڈیو و ماسٹر کنٹرول روم انا اپ گریڈیشن کن 15 کروڑ49 لکھ 45 ہزار روپئی و پی ٹی وی اکیڈمی ایچ نائن اسلام آباد اٹی نیشنل فلم پروڈکشن انسٹیٹیوٹ  نا جوڑ کننگ کن 20 کروڑ روپئی جتا کننگانے۔ وزارت حوالکاری و شینکاری نا پوسکن آ اسکیم تیکن پی ایس ڈی پی 2023-24اٹی چین نا گرانٹ ان ایڈ نا کمک اٹ پی ٹی وی ناڈی ٹی ایم بی نا ٹیر سٹیریل ڈیجیٹلائزیشن کن 5 کروڑ 46 لکھ 50ہزار روپئی، ایچ پی ٹی روات نا اپ گریڈیشن، 1000کے وی۔ ڈی آر ایم نا خلنگ کن 40 کروڑ روپئی جتا کننگا۔
(اے پی پی)
(اے پی پی)
